open-index/open-wikipedia-markdown huggingface dataset:
Anna Colas Pépin

**Anna Colas Pépin** eller **Anne-Nicolas «Annacolas» Pépin** (født 1. februar 1787, død 20. april 1872) var en fransk-afrikansk signare. Hun er blant de mest kjente representanter for signarene på Gorée, men har ofte blitt forvekslet med sin tante og navnesøster.
## Liv og virke
Hun var datter av Nicolas Pépin (1744-1815) og Marie-Thérèse Picard (?-1790) og niese til Anne Pépin. Hun var gift med François de Saint-Jean og mor til Mary de Saint Jean (1815-1853), som var gift med Senegals første medlem av det franske parlament, Saint Louis-ordføreren Barthélémy Durand Valantin (1806-1864), og stod modell for et kjent maleri av Edward Augustus Nousveaux (1811-1867), som også kan vise Anna Colas Pépin.

Pépin var medlem av den privilegerte signare-eliten, etterkommere av afrikanske kvinner og franskmenn, som kontrollerte handelen med den franske besittelse øya Gorée og havnebyen Saint-Louis i Senegal. Hun ble en av de ledende skikkelser i dette samfunnet og beskrives som rik og innflytelsesrik. 

I likhet med tanten investerte hun i eiendom og land, utviklet land og leide ut hus for og i samarbeid med franske myndigheter. I 1842, som et ledende medlem av signare-eliten, mottok hun sammen med sin datter François av Orléans, prinsen av Joinville (1818-1900) i sitt hus under hans besøk på Gorée. 

Anna Colas Pépin arvet etter sin far berømte * Maison des esclaves * - 'Slavenes hus' - på Gorée, som senere ble et av Vestafrikas større turistmål.

## Kilder
* Lorelle Semley: *[https://books.google.se/books?id=O74pDwAAQBAJ&pg=PA4&dq=Anna+Colas+P%C3%A9pin&hl=sv&sa=X&ved=0ahUKEwj7n8fskazfAhURi8MKHTf4C8AQ6AEIMDAB#v=onepage&q=Anna%20Colas%20P%C3%A9pin&f=false To be Free and French: Citizenship in France's Atlantic Empire]*
* Mark Hinchman: *[https://books.google.se/books?id=zmUoDwAAQBAJ&pg=PA129&lpg=PA129&dq=Annacolas+P%C3%A9pin&source=bl&ots=7Sn7Ca_Rnd&sig=b21NJNN4p-gl3i1MINnmfTCMDv4&hl=sv&sa=X&ved=2ahUKEwidkOfql6zfAhVTkMMKHaaTCfE4ChDoATAAegQIBRAB#v=onepage&q=Annacolas%20P%C3%A9pin&f=false  Portrait of an Island: The Architecture and Material Culture of Gorée ]*
Søndeled prestegjeld

**Søndeled prestegjeld** var et prestegjeld tilhørende Aust-Nedenes prosti i Agder og Telemark bispedømme i Den norske kirke. Det omfattet sogn i Risør kommune i Aust-Agder fylke, og hovedkirken var Søndeled kirke.

## Historikk
Gjerrestad ble ved kgl. res. 2. mars 1742 delt i to, Gjerrestad med annekskirken Vegaardsheien, og Øster Riisøer med annekskirken Søndeled. Delingen trådte i kraft ved sogneprest Peder Horsters død 30. mars. 1745.

Ved kgl. res. 5. april 1877 ble Søndeled skilt ut fra Risør og dannet eget et sognekall, gjeldende fra 1. juli 1877. Samtidig ble Søndeled delt i Ytre Søndeled hovedsogn og Indre Søndeled annekssogn. De to prestegjeldene ble gjenforent under navnet Risør prestegjeld ved kgl.res. av 29. januar 1971.

## Referanser
Utputt

**Output** er et engelsk ord som på norsk avhengig av kontekst blant annet kan oversettes til *utputt*, *utgang*, *utmatning*, *utskrift*, ''produksjon'', *produksjonsutbytte* eller *[[resultat]]*.

**Utputt** kan vise til:

* Informasjon produsert av en datamaskin, se innputt/utputt (I/O)
* En resultattilstand for et system, se tilstand (informatikk)
* Produksjonsutbytte (samfunnsøkonomi), mengden varer og tjenester produsert
** Brutto produksjonsutbytte i samfunnsøkonomi, verdien av netto produksjon eller BNP pluss mellomforbruk
** Netto produksjonsutbytte i samfunnsøkonomi, brutto inntekter fra produksjon minus verdien av varer og tjenester
* Effekt (fysikk) eller arbeid (fysikk), resultatet fra en maskin
* I matematikk, avhengig variabel av en funksjon

## Se også
* Innputt (andre betydninger)
M. Seppola Simonsen

**M. Seppola Simonsen** (født 1998) er en kvensk forfatter og kunstner fra Senja.

Seppola Simonsen har en bachelor i engelsk litteratur og spansk fra University College Dublin i Irland. Forfatteren vant Tarjei Vesaas' debutantpris 2022 og Havmannprisen 2023 for lyrikkboken *Hjerteskog – Syđänmettä*.

Seppola Simonsen er også en del av den kvenske kunstnergruppen *[[Jokiroikka]]*, som fikk tildelt Heidi Nilima Monsens minnestipend i 2022.

## Bibliografi
* 2022: *Nord* – boksingel, Flamme
* 2022: *Hjerteskog : Syđänmettä* – lyrikk, Flamme
* 2023: *Den tredje* – lyrikk, Flamme
* 2025: *Repovuosi : Reveår* – lyrikk, Flamme

## Priser

* 2022: Tarjei Vesaas' debutantpris 2022 – for lyrikksamlingen *Hjerteskog – Syđänmettä*
* 2022: Havmannprisen – for lyrikksamlingen *Hjerteskog – Syđänmettä*

## Referanser
Tilstand (informatikk)

I informatikk kan et system ha **tilstander** dersom det er utformet for å huske tidligere hendelser eller brukerinteraksjoner, informasjonen som huskes av systemet kalles **tilstanden** til systemet.

Mengden av tilstander et system kan oppta er kjent som dets tilstandsrom. I et diskret system er tilstandsrommet tellbart og ofte endelig. Systemets interne oppførsel eller interaksjon med omgivelsene består av separate individuelle handlinger eller hendelser, som for eksempel å akseptere innputt eller produsere utputt, som kan eller ikke kan føre til at systemet endrer tilstand. Eksempler på slike systemer er digitale logiske kretser og komponenter, automata og formelle språk, dataprogrammer og datamaskiner. 

Utgangen fra en digital krets eller et deterministisk dataprogram vil til enhver tid være helt og holdent bestemt av de på det tidspunktet innganger og systemets tilstand.

## Endelig tilstandsmaskin
Utgangen fra en sekvensiell krets eller dataprogram er til enhver tid bestemt fullstendig av dens nåværende innganger og nåværende tilstand. Siden hvert binære minneelement bare har to mulige tilstander (0 eller 1) er det totale antallet forskjellige tilstander en krets kan anta endelig, og bestemt av antallet minneelementer. Dersom det er *N* binære minneelementer kan en digital krets maksimalt ha 2*N* forskjellige tilstander. Begrepet stat er formalisert i en abstrakt matematisk beregningsmodell kalt en endelig tilstandsmaskin som brukes til å designe både sekvensielle digitale kretser og dataprogrammer.

## Se også
* Hendelseslager, type database for å lagre hendelser

## Referanser
Åmli prestegjeld

**Åmli prestegjeld** var et prestegjeld tilhørende Aust-Nedenes prosti i Agder og Telemark bispedømme i Den norske kirke. Det omfattet Åmli kommune i Agder fylke, og hovedkirken var Åmli kirke.

Åmli prestegjeld og dets sogn er nå en del av Åmli kirkelige fellesråd, som er underlagt Aust-Nedenes prosti.

## Historikk
*Álmlíð sókn* (norrønt) har sin opprinnelse fra kristningen av landet. Åmli prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Prestegjeldet er i 1620 omtalt i Graagaas som *Omlhij Præstegjeld* under Robøgdelags Prouistij, tilhørende Stavanger stift. Det bestod på denne tiden av Omlhij hovedkircke, Giffuedalsz ''(Ascheland)'' kircke og Tovdal ''(Hildestade)'' kircke. Ved kgl.res. av 6. mai 1682 ble prestegjeldet overført til det nye Christianssands stift.

Da Mykland, som hadde sognet til Vegusdal "fra gammelt av", ble eget kirkesogn i 1683, ble dette lagt under Omblie prestegjeld.

Omblie prestegjeld dannet grunnlaget for Omblie formannskapsdistrikt, som ble opprettet i 1837.

Mykland hørte inntil 1. april 1875 til Aamli prestegjeld, da ble det overført til nye Herefoss prestegjeld.

Skrivemåten på kommunen og prestegjeldet var Omblie og Omli(d) inntil 1865, da det ble endret til Aamli, for så å bli skrevet Åmli fra 1918.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Åmli
* Tovdal
* Gjøvdal

## Referanser
Skien bispedømme

**Skien bispedømme** var et bispedømme i Den norske kirken som omfattet menighetene i Telemark og tidligere Aust-Agder, med Skien kirke som bispesete. Det ble opprettet av Quislings «nasjonale regjering» i 1942, og ble opphevet av den legitime norske regjeringen i statsråd den 30. august 1946.

## Historikk
Det er rimelig å anta at Vidkun Quisling, som var fra Fyresdal i Telemark, hadde lokalpatriotiske beveggrunner til å oppløse Agder bispedømme. Gjennom lov utstedt av den illegale regjeringen av 7. april 1942 ble *Agder bispestol* nedlagt og Skien bispedømme opprettet, hvilket omfattet Telemark og Aust-Agder. Vest-Agder ble samtidig lagt til Stavanger bispedømme. Den 16. april ble Ludvig Daae Zwilgmeyer utnevnt til biskop i Skien bispedømme, og ble ordinert i Vår Frelsers kirke den 28. juni s.å.

Agder bispedømme ble gjenopprettet ved utnevnelsen av Johannes Smemo til biskop 30. august 1946.

## Referanser
Lance Reddick

**Lance Solomon Reddick** (født 7. juni 1962, død 17. mars 2023) var en amerikansk skuespiller og musiker, best kjent for rollene sine som Cedric Daniels i *[[The Wire]]* (2002–2008), Phillip Broyles i *[[Fringe]]* (2008–2013) og politisjef Irvin Irving i *[[Bosch (TV-serie)|Bosch]]* (2014–2020). På film var han best kjent for å spille Charon i *[[John Wick]]*-franchisen (2014–2023) og David Gentry i *[[Angel Has Fallen]]* (2019).

Han var også kjent for å portrettere detektiven Johnny Basil i *[[Oz]]* (1997-2003), Matthew Abaddon i *[[Lost]]* (2004-2010), og Albert Wesker i *[[Resident Evil]]* (2022). Han bidro også i videospill, bl.a. som Martin Hatch i *[[Quantum Break]]*, Sylens i *[[Horizon Zero Dawn]]* og *[[Horizon Forbidden West]]*, og kommandør Zavala i *[[Destiny]]*-franchisen.

Reddick tok en bachelorgrad i klassisk musikk ved Eastman School of Music ved University of Rochester i New York.

## Referanser


## Eksterne lenker
* 
* 
*
Hôpital Saint-Antoine

**Hôpital Saint-Antoine** er et undervisningssykehus der *Assistance Publique–Hôpitaux de Paris* (AP-HP) i det 12. arrondissementet i Paris, *184, Rue du Faubourg Saint-Antoine*.

Det er en del av AP-HP-Sorbonne Université University-Hospital Group.

Under Koronapandemien deltok Saint-Antoine Hospital i terapeutisk forskning, nemlig i den kliniske utprøvingen av Corimuno-plasma (plasmaterapi), med teamet til Karine Lacombe, direktør for avdelingen for infeksjons- og tropiske sykdommer og forsker ved Pierre Louis Institute Epidemiology and Public Health.

## Referanser


## Eksterne lenker
*
Joanna Manganara

**Joanna Manganara** er en gresk diplomat og kvinnesaksforkjemper, som var den 14. internasjonale presidenten for International Alliance of Women (IAW) fra 2013 til 2020. Hun er utdannet sosiolog, har arbeidet som universitetslektor ved Panteion-universitetet og var fra 1980 ansatt i det greske Utenriksdepartementet, der hun bl.a. var ministerråd og menneskerettsrådgiver. Hun hadde en rekke verv i kvinnesaksbevegelsen, bl.a. som IAWs visepresident for Europa fra 2004 til 2013, før hun ble valgt til IAW-president på kongressen i London i 2013. Hun har også vært styremedlem i European Women's Lobby, Det greske flyktningrådet og den greske nasjonalkomiteen for UNICEF.

## Referanser
Henriette Maria Luise von Hayn

**Henriette Maria Luise von Hayn** (født 22. mai 1724 i Idstein i Hessen, død 27. august 1782 i Herrnhut i Oberlausitz) var en tysk salmedikter som var virksom innenfor Brødremenigheten.

Hennes mest kjente salme er *Jesu lille lam jeg er* som er oversatt til en rekke språk, deriblant til norsk og trykket i norske sangbøker for barn og ungdom.

## Referanser
Kari Sandvik

**Kari Sandvik** (født **Kari Lavik** 4. desember 1886 i Kvinnherad, død 17. mars 1983 i Bergen) var en norsk salmedikter og organisasjonssekretær i Indremisjonsforbundet. Hun var datter av Andreas Lavik som var stortingspolitiker og aktiv i Indremisjonen.

Sandvik skrev teksten til barnesangen *Boken om Jesus er boken for meg* som er trykket i en rekke kristne sangbøker og innspilt av blant andre Gerhard Fjelde.

## Referanser
Clara Ahnfelt

**Clara Fredrika Christina Ahnfelt** (født **Clara Fredrika Christina Strömberg** 18. februar 1819 i Vimmerby, død 19. mars 1896 i Karlshamn) var en svensk salmedikter. Hun var gift med predikanten og musikeren Oscar Ahnfelt.

Flere av Ahnfelts sanger er oversatt til norsk og publisert i norske salmebøker.

## Referanser
Betsy Heard

**Betsy Heard** (født i 1759, død etter 1812)  var en euroafrikansk slavehandler og forretningskvinne.
## Liv og virke
### Bakgrunn
Betsys far var en entreprenør som hadde reist fra Liverpool i England, til îles de Los utenfor kysten av det som nå er Guinea, på midten av 1700-tallet.  Moren hennes var afrikansk. Faren hennes fulgte sannsynligvis lokal sedvane, som tilsa at en fremmed best etablerte sin posisjon i samfunnet ved å gifte seg med sin husverts slave eller en datter av en slavekvinne.

Heards far sendte henne til England, mest sannsynlig nær Liverpool (hvor det vanligvis var 50-70 afrikanere og avkom av blandet rase av handelsfolk som fikk engelsk utdannelse).

### Forretningskvinne, slavehandler
Etter å ha fullført studiene vendte hun tilbake til Vest-Afrika og opprettet en handelspost ved Bereira-elven, og gikk dermed i sin fars yrkesmessige fotspor. Til slutt arvet hun farens slavehandelsfaktori og med dette overtok hun hans forretningsforbindelser.

I 1794 hadde hun etablert monopol på slavehandelen i området og eide hovedverftet i Bereira, flere handelsskip og et varelager. Denne suksessen var delvis på grunn av den islamske jihad ført av Futa Jallon; de overvunnede ble gjort til slaver. Bereira selv ble erobret av muslimene, men dette hadde ingen negativ effekt på hennes virksomhet. Hun ble anerkjent som den uoffisielle dronning av elven frem til slutten av århundret.

Hennes rikdom og politiske innflytelse ga henne også et rykte for diplomati; hun meklet en langvarig tvist som hadde vart fra 1800 til 1807 mellom flere lokale høvdinger og Sierra Leone Company, og avverget en krig.   Hun ser ut til å ha trukket seg ut av slavehandelen etter dette. 

Ifølge en besøkende innredet hun sitt hus i europeisk stil. I 1807 lot hun bygge et nytt hus.

Hun vsynes å ha vært en slektning av Augustine Heard fra Heard & Company, som var involvert i den californiske opiumshandelen.

## Referanser
Olina Dalseth

**Olina Dalseth** (født 1. april 1908, død 26. august 1988) var en norsk salmedikter.

Dalseth var fra Nordfjord hvor hun var aktiv i Indremisjonen og var sekretær i Nordfjord Søndagskolekrins.

Hun skrev teksten til barnesalmen *Her kjem ein barneflokk til deg* som er trykket i sangbøkene *Glad sang* og  *Barnesangboka for søndagsskole, barne- og yngreslag*.

## Referanser
VM i freestyle og snøbrett 2023 - Freestyle big air menn

**Freestyle big air for menn under [[VM i freestyle og snøbrett 2023]]** ble arrangert 3 og 4 mars.
## Resultater
### Kvalifisering
#### Heat 1
Det ble kjørt 2 omganger og beste enkeltresultat ble tellende. De 5 beste gikk videre til finalen.

#### Heat 2
Det ble kjørt 2 omganger og beste enkeltresultat ble tellende. De 5 beste gikk videre til finalen.

### Finale
Man gjorde 2 ulike hopp. Og gjennomførte totalt 3 hopp hver. Resultatet av de 2 beste hoppne ble lagt sammen. Men det måtte være 2 ulike hopp. Hoppene blir markert som henholdsvis A og B

## Eksterne lenker
* Offisiell resultatliste kvalifisering heat 1
* Offisiell resultatliste kvalifisering heat 2
* Offisiell resultatliste Finale
Simja De Torres

**Simja De Torres** (fødsler i 1677, dødsfall i 1746) var en amerikansk-jødisk forretningskvinne. 

Hun var datter av Moses de Silva og gift med den jødiske kjøpmannen Joseph De Torres, døde i 1724 på Jamaica. Hun bosatte seg etter dette i New York. Hun overtok sin ektemanns forretningsvirksomhet, blant annet som slavehandler. 
## Referanser

## Litteratur
* *[https://jwa.org/encyclopedia/article/colonial-entrepreneurs-quartet-of-jewish-women Colonial Entrepreneurs: A Quartet of Jewish Women]*
* *[https://books.google.se/books?id=qAaUlkLC_lsC&pg=PA31&lpg=PA31&dq=Simja+De+Torres&source=bl&ots=3q3RDTS-HK&sig=ACfU3U3llRGLyeeF_sXM7Bk2kKpsC3YobA&hl=sv&sa=X&ved=2ahUKEwjfj4CqkZr4AhWFxIsKHRGXBU0Q6AF6BAgXEAM#v=onepage&q=Simja%20De%20Torres&f=false Women and American Judaism: Historical Perspectives]*
* *[https://books.google.se/books?id=ASU7V5MywecC&pg=RA2-PA45&lpg=RA2-PA45&dq=Simja+De+Torres&source=bl&ots=w_olHYvUip&sig=ACfU3U2t-Jl2lPOKoIOeAzMgviZ7TzQ40w&hl=sv&sa=X&ved=2ahUKEwjfj4CqkZr4AhWFxIsKHRGXBU0Q6AF6BAgVEAM#v=onepage&q=Simja%20De%20Torres&f=false City of Promises: A History of the Jews of New York]*
**[https://books.google.se/books?id=bH4TCgAAQBAJ&pg=PA64&lpg=PA64&dq=Simja+De+Torres&source=bl&ots=2L4L8DW4QZ&sig=ACfU3U3qoMWQBfPMa0jfRK-kI64E-4zE7w&hl=sv&sa=X&ved=2ahUKEwjfj4CqkZr4AhWFxIsKHRGXBU0Q6AF6BAgWEAM#v=onepage&q=Simja%20De%20Torres&f=false Haven of Liberty: New York Jews in the New World, 1654-1865]*
Ingrid Skodvin Mjåtvedt

**Ingrid Skodvin Mjåtvedt** (født 1999) er en norsk karateutøver som representerer Bjørgvin Karateklubb.

Hun vant tre NM-gull i perioden 2021–2024.

Hennes tvillingsøster Marte Skodvin Mjåtvedt er også karateutøver.
De begynte med karate som åtteåringer.

Ingrid ble europamester i kumite i sin klasse både i 2014, 2015 og 2019.
Tvillingene møttes i finalen i kumite, 18-20 år under EM i Stavanger i 2019. Ingrid vant.
I 2022 vant hun VM-bronse i seniorklassen i kumite.

## Internasjonale meritter

## Medaljer i norske mesterskap

## Se også
* Norgesmesterskapet i karate

## Referanser
Maria Katharina von Podewils

**Maria Katharina von Podewils** (født 1672, død 1738) var en tysk grevinne som er stammor til Norges konge Harald V samt en rekke andre europeiske monarker.

Hennes foreldre var Georg Wilhelm von Podewils og Louise Catharina von Goldstein. Sammen med Heinrich von Wallenrodt fikk hun datteren Marie Louise Henriette som ble tippoldemor til kong Christian IX av Danmark.

Podewils var en adelslekt fra byen som nå heter Podwilcze og ligger vest i dagens Polen, men som på denne tiden var en del av Pommern.

## Stamtavle

## Referanser
Marie Eleanore von Lehndorff

**Marie Eleanore von Lehndorff** (født 5. februar 1722 i Steinort, død 2. februar 1800 i Königsberg) var en tysk grevinne og oldemor til kong Christian IX av Danmark.

Hun var datter av Ahasvarus Ernst, greve av Lendorff og Maria Luisa, baronesse av Wallenrodt, datter av Heinrich von Wallenrodt og Maria Katrina von Podwils. 18. januar 1747 giftet hun seg med Karl Leopold, greve av Schliban, som hun fikk to døtre med.

Maria Eleonora er stammor til følgende monarker: Elizabeth II av Storbritannia, Margrethe II av Danmark, Konstantin II av Hellas, Carl XVI Gustav av Sverige, Harald V av Norge, Philippe av Belgia og Henri av Luxembourg.

## Referanser
Marie Louise Henriette von Wallenrodt

**Marie Louise Henriette von Wallenrodt** (født 1697, død 1773) var en tysk grevinne som er stammor til Norges konge Harald V samt en rekke andre europeiske monarker.

Hennes foreldre var Heinrich von Wallenrodt og Maria Katharina von Podewils. Sammen med Ahasverus Ernst Graf von Lehndorff fikk hun datteren Marie Eleanore. Sistnevnte fikk igjen datteren Friedericke von Schlieben som ble inngift i adelsslekten Slesvig-Holsten-Sønderborg-Beck.

## Stamtavle

## Referanser
Effektivitet (andre betydninger)

**[[Effektivitet]]** er i hvilken grad man oppnår en tiltenkt oppgave eller et formål (har effekt).

**Effektivitet** kan vise til
* Effektivitet (økonomi), høy verdiskapning samtidig som en ikke benytter mye ressurser
* Effektivitet (fysikk) eller virkningsgrad, effektiviteten til en energiomvandler (forholdet mellom tilført og avgitt effekt)

**Effektiv**:
* Effektiv altruisme, sosialøkonomisk tankesett
* Effektiv energibruk, samlebegrep for riktig utnyttelse av energi
* Effektivverdi eller RMS-verdi (*root mean square*, kvadratroten av summen av kvadratene), en fast verdi som beskriver virkningen av en varierende verdi, sett i samme mål eller rammeverk
* Effektiv rente
* Effektiv temperatur, temperaturen hos et sort legeme med samme luminositet per overflate

## Se også
* Effekt (andre betydninger)
* Pareto-optimalitet, prinsipp for rettferdig inndeling relatert til økonomisk effektivitet, som sier at eventuelle endringer som gjøres for å hjelpe en person vil skade en annen
Johanna Hiedler

**Johanna Pölzl** (født **Johanna Hiedler** 19. januar 1830, død 8. februar 1906) var Adolf Hitlers mormor.

Johanna ble født og bodde hele sitt liv i landsbyen Spital i Waldviertel, Niederösterreich. 5. september 1848 giftet hun seg med gårdbrukeren Johann Baptist Pölzl (1825–1901), sønn av Johann og Juliana Pölzl. Paret skulle få fem sønner og seks døtre, men av disse vokste bare to sønner og tre døtre opp. Datteren Klara ble født på gården i Spital 12. august 1860.

17. september 1888 døde Johannas foreldre, Johann Nepomuk Hiedler (eller Hüttler) og Eva Maria (født Decker). Datteren Klara ble den tredje ektefellen til Alois Hiedler (født Schicklgruber). Alois bestemte seg i en alder av 40 år for å ta stefarens etternavn, Hiedler (men stavemåten ble senere endret av en sivilregistersekretær til Hitler). Alois var uekte sønn av Maria Schicklgruber, som giftet seg med Johannas onkel på farssiden, Johann Georg Hiedler 10. mai 1842. Alois skulle senere i livet hevde at Johann Georg Hiedler ikke var hans stefar, men faktisk hans biologiske far. Han ble offisielt erklært Johanns rettmessige sønn i 1876, selv om denne påstanden om Alois' farskap fortsatt er gjenstand for debatt blant historikere. I så fall var han også Klaras søskenbarn.

Klara og Alois fikk seks barn, det fjerde var Adolf Hitler født 20. april 1889. Bare ett annet av Klaras barn - det yngste, kalt Paula - vokste opp. Klaras mann, Alois, hadde også to andre barn, Alois jr. og Angela, fra sitt tidligere ekteskap med Franziska Matzelsberger.

## Referanser
Ragnfrid Erlingsdatter

**Ragnfrid Erlingsdatter** (også nevnt som **Ragnfrid Erlingsdatter Kvein**) var lendmannen Bård Guttormssons tredje kone. Det er antatt at hun ble født på midten av 1100-tallet.

Ragnfrid var fra en lendmannsslekt fra gården Kvien i Vang i Valdres. Bård og Ragnfrid ble foreldre til Skule Bårdsson som senere ble Norges første hertug, og Ingebjørg Bårdsdatter fra Rein. De fikk også sønnene Sigurd, Åsolv og Guttorm.

## Referanser
Kjøtthammer

En **kjøtthammer** er et kjøkkenredskap for å mørne kjøtt. Den har som oftest en flat og en taggete side.

## Eksterne lenker
* Norsk folkemuseum - Kjøtthammer
*
Agnes av Babenberg

**Agnes av Babenberg** (født 1205, død 1226) saksisk hertuginne av adelslekten Babenberg, datter av Leopold VI, hertug av Østerrike. Hun var første kone av Albrecht I, hertug av Sachsen.

Agnes var mor til Jutta av Sachsen som var Magnus Lagabøtes svigermor.

## Referanser
Norefjell skisenter

**Norefjell skisenter** er et skisenter i Krødsherad i Buskerud. Skitrekk og nedfarter strekker seg fra 191 til 1171 m.o.h.. Det er mulig å gå til Ravnås på 1188 moh å kjøre ski til 184 m.o.h Skisentret har Norges største fallhøyde.

Norefjell ble brukt for de alpine øvelserne under Vinter-OL 1952 unntatt slalåm som var i Oslo.

## Referanser


## Eksterne lenker
*
Ana Joaquina dos Santos e Silva

**Ana Joaquina dos Santos e Silva** (1788–1859) var en euroafrikansk *[[nhara]]* slavehandler, pengeutlåner og platasjeeier i Angola.  Hun var sannsynligvis den største slavehandleren i Angola, som handlet med Brasil i 1830-årene, og hun finansierte Joaquim Rodrigues Graças ekspedisjon.

## Biografi
Ana Joaquina dos Santos e Silva var medlem av den privilegerte afroportugisiske klasse som innehadde lederroller i forretningsverdenen i portugisisk Angola, der de hvite europeere neppe noen gang i hennes tid oversteg ett tusen mennesker.

Hun var en av de ledende slavehandlere i den blomstrende slavehandelen mellom Angola og keiserdømmet Brasil i 1830- og 1840-årene. Slavehandelen ble formelt forbudt i 1836, men i praksis fortsatte den i Angola, der den dominerte økonomien.

Ana dos Santos e Silva eide enn rekke kaffe- og sukkerplantasjer, og en tre etasjers palassresidens i Luanda. Senere er bygningen blitt et museum.

Da Brasil forbød slavehandelen i 1850 og da handelen faktisk opphørte, hadde hun etablert seg som en fremgangsrik bankier, investor og finansierer av handelsfolk, myndigheter og transportvirksomhet.

## Referanser
Louise Catharina von Goldstein

**Louise Catharina von Goldstein** (død 1699) var en grevinne som er stammor til Norges konge Harald V samt en rekke andre europeiske monarker.

Louise Catharinas fødselsår er ikke sikkert datert. Hennes foreldre var Johann Arnt von Goldstein og Maria von Lehwaldt. Hun giftet seg 12. juli 1669 med Georg Wilhelm von Podewils og de fikk sammen datteren Maria Katharina som ble tipp-tippoldemor til kong Christian IX av Danmark.

## Stamtavle

## Referanser
Digital Photography Review

**Digital Photography Review** var et nettsted som tok for seg digitalkameraer og fotografi. Det ble opprettet i 1998. I 2007 ble det kjøpt opp av Amazon. Fra 10. april 2023 ble siden til lagt ned, men fortsatte å fungere i arkivert tilstand.

I 2007 hadde siden over 7 millioner unike seere hver måned, og innen 2009 hadde siden både bred og dyp dekning av digitalkameraer. Ikke alle kameraer var dekket, men modellene fra de ledende kameraprodusentende var det. I tillegg hadde nettsiden en database som fungerte som en kjøpsguide, hvor en kunne søke etter kameraer etter funksjonalitet. Siden var også åpen for anmeldelser skrevet av leserene selv.

## Referanser


## Eksterne lenker
*
FNs klimakonferanse 2015

**FNs klimakonferanse 2015** (også omtalt som klimatoppmøte)(engelsk: *2015 United Nations Climate Change Conference*) var en internasjonal konferanse om klimaendringene som ble arrangert av De forente nasjoner (FN). Konferansen ble avholdt i Paris i Frankrike fra 30.&nbsp;november 2015 til 12.&nbsp;desember 2015. Konferansen var samtidig den 21. konferansen mellom partene i Klimakonvensjonen (COP 21) og det 11.&nbsp;møtet mellom partene fra Kyoto-avtalen.

## Resultat
Denne konferansen resulterte i at representantene for de 196 deltagende nasjonene signerte den såkalte «Parisavtalen» på toppmøtets siste dag. Avtalen består av bestemmelser for blant annet reduksjoner i utslipp av drivhusgasser, klimatilpasning og støtte til utviklingslands omstilling. Alle verdens land har sluttet seg til avtalen. USA var utmeldt fra november 2020 til februar 2021.

## Referanser


## Eksterne lenker

*
Marte Skodvin Mjåtvedt

**Marte Skodvin Mjåtvedt** (født 1999) er en norsk karateutøver som representerer Bjørgvin Karateklubb.

Hun vant tre NM-gull i perioden 2021–2024. Hun vant kongepokalen i 2021, 2023 og 2024.

Hennes tvillingsøster Ingrid Skodvin Mjåtvedt er også karateutøver.
De begynte med karate som åtteåringer.

Hun har flere medaljer i junior-EM, bl.a. flere medaljer for lag sammen med sin tvillingsøster.
I 2019 vant Marte EM-gull i kata, lagkata og lagkumite i klassen 18-20 år. I kumite vant hun sølv, kun slått av tvillingsøster Ingrid.

## Internasjonale meritter

## Medaljer i norske mesterskap

## Se også
* Norgesmesterskapet i karate

## Referanser
Lucanus (Eolucanus) mingyiae

***Lucanus mingyiae*** er en billeart i familien hjortebiller (*Lucanidae*).

## Kjennetegn
En middelsstor (25 - 35 millimeter), blankt svart hjortebille. Hannens kjever er litt forstørrede, sigdformede uten eller med en ganske liten tann på innersiden. De knebøyde antennene har vanligvis en fire-leddet vifte. Kroppsformen er forholdsvis kort og bred sammelignet med de fleste andre *Lucanus*-arter, og hannens hode forholdsvis lite. Hunnen ligner hannen bortsett fra at kjevene er mindre.

## Utbredelse
Arten er beskrevet fra Kina (Yunnan).

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* Underslekten *[[Eolucanus]]* Kurosawa, 1970
********** ***Lucanus (Eolucanus) mingyiae*** Huang, 2006

## Referanser


## Kilder
* Nettside om arten https://unmondeencouleurs.piwigo.com/index?/category/3379-pani_huang_2006 Besøkt 15. september 2019.

## Eksterne lenker
* 
*
Macrodorcas (Digonophorus) yongreni

***Macrodorcas yongreni*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannen ca. 25 millimeter), spinkel, blankt mørkbrun hjortebille. Hannen har lange, slanke, krumme kjever med en lang, skarp tann rundt to tredjedeler ut. Pronotum er rundet, litt bredere enn dekkvingene, som er jevnbrede.

## Levevis
Larvene utvikler seg i morken ved av løvtrær.

## Utbredelse
Arten er kjent fra Kina (Yunnan).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Cladognathini
******* Slekten *[[Macrodorcas]]* Motschulsky, 1862
******** Underslekten *Digonophorus* Seguy, 1954
********* ***Macrodorcas (Digonophorus) yongreni*** Huang & Chen, 2016

## Referanser


## Eksterne lenker
* Bilde av arten
* 
*
Eugenia av Alsace

**Eugenia av Alsace** (født i det 7. århundre, død 16. september 735 i abbediet Hohenbourg i Vogesene i Alsace i Frankrike) var en fransk abbedisse, æret som helgen i den katolske kirke. Hun var den andre abbedissen av klosteret Hohenbourg på Mont Sainte-Odile i Alsace, fra 721 til 735. 

Hennes minnedag er den 16. september, hennes dødsdag.
## Bakgrunn
Hun var datter av Adalbert I av Alsace, hertugen av grevskapet Alsace, barnebarn til den hellige Ottilie, og søster av den hellige Attala (død 741). 
## Hagiografi
Eugenia fulgte i fotsporene til sin tante Ottilia og opprettholdt klosterregel og disiplin. Iikhet med tanten var hun et eksempel på stor dygd. De to klostrenes fromme grunnleggers ånd og intensjon virket til from oppbyggelse i hele nedre Alsace, det at to unge jomfruer av landets fremste familier med letthet ga opp det behagelige borgerlige liv for å vie seg til et botsliv i kloster, gjorde inntrykk.

Eugenia ledet sitt kloster i femten år og ble utropt til helgen etter sin død. 

Hun ble gravlagt i Johannes Døperens kapell, sin tante Ottilias grav. Hennes relikvier ble bevart der til svenskene under trettiårskrigen inntok Mont Sainte-Odile, plyndret klosteret, krenket Eugenias grav og spredte restene som var bevart der. Av disse ble bare noen få relikvier funnet, og bevart i kirkene i Obernai og i Willgottheim.

## Referanser
SEQUEL

**SEQUEL** (**Structured English Query Language**) er et spørrespråk som ble utviklet av IBM, og var forløperen til den mer kjente Structured Query Language (SQL). Etterhvert tok andre selskaper (Oracle, SyBase, Informix) i bruk lignende konsepter, og SEQUEL-språket utviklet seg til å bli en «uskreven standard».

SEQUEL var et av de første språkene som brukte Edgar Frank Codd sin relasjonsmodell. På 2000-tallet har etterfølgeren SQL blitt det mest brukte relasjonsdatabasespråket.

## Historie
På begynnelsen av 1970-tallet ble SQL utviklet hos IBM i samarbeid mellom Raymond Francis Boyce og Donald D. Chamberlin. Den første versjonen het SEQUEL, og var basert på originalspråket deres kalt SQUARE (*Specifying Queries As Relational Expressions*). SEQUEL ble designet for å manipulere og hente data i relasjonsdatabaser. I 1974 publiserte Chamberlin og Boyce "*SEQUEL: A Structured English Query Language*" som gav detaljer om deres forbedringer av SQUARE og introduserte datauthentingsaspektene ved SEQUEL.

SEQUEL ble senere omdøpt til SQL, angivelig fordi SEQUEL var et varemerke registrert av flyselskapet Hawker Siddeley. Etterfølgeren til SEQUEL var SQL, som i 1986 ble ordentlig standardisert for første gang med SQL-86 av American National Standards Institute (ANSI), og i 1987 av Den internasjonale standardiseringsorganisasjonen (ISO). Det offisielle navnet var da "Database Language SQL".

Selv om SEQUEL i praksis ikke brukes lenger og SQL har tatt over så henger navnet "SEQUEL" fortsatt igjen, og brukes fremdeles av enkelte som kallenavn når de egentlig mener SQL.

## Se også
* ISO/IEC 9075, den internasjonale SQL-standarden, hvis opprinnelse kommer fra SEQUEL

## Referanser
Elytrurus

***Elytrurus*** er en slekt av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde. 

## Utseende
Middelsstore, ovale, matte, skjellkledte, brunlige eller gråaktige snutebiller med kort, bred snute. Spissen av dekkvingene er gjerne dratt ut til en "stjert".

## Levevis

## Utbredelse
Gruppen er utbredt på Fiji og Vanuatu.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Elytrurini]]** Marshall, 1956
******** Slekten ***Elytrurus*** Boisduval, 1835 - 40 arter
### Liste over artene

* *[[Elytrurus acuticauda]]* Fairmaire, 1879
* *[[Elytrurus alatus]]* Saunders & Jekel, 1855
* *[[Elytrurus ambrymensis]]* Marshall, 1938
* *[[Elytrurus anensis]]* Marshall, 1938
* *[[Elytrurus aobae]]* Paulian, 1945
* *[[Elytrurus bryani]]* Marshall, 1938
* *[[Elytrurus caudatus]]* Pascoe, 1870
* *[[Elytrurus cervinus]]* Marshall, 1938
* *[[Elytrurus cinctus]]* Boisduval, 1835
* *[[Elytrurus convexus]]* Paulian, 1945
* *[[Elytrurus coquereli]]* Fairmaire, 1849
* *[[Elytrurus divaricatus]]* Waterhouse, 1877
* *[[Elytrurus durvillei]]* Blanchard, 1853
* *[[Elytrurus evansi]]* Marshall, 1938
* *[[Elytrurus expansus]]* Waterhouse, 1877
* *[[Elytrurus forcipatus]]* Marshall, 1938
* *[[Elytrurus granatus]]* Fairmaire, 1879
* *[[Elytrurus greenwoodi]]* Marshall, 1938
* *[[Elytrurus griseus]]* (Guérin-Méneville, 1841)
* *[[Elytrurus lapeyrousei]]* Boisduval, 1835
* *[[Elytrurus leveri]]* Marshall, 1938
* *[[Elytrurus lobrami]]* Montrouzier, 1860
* *[[Elytrurus maculicollis]]* Heller, 1916
* *[[Elytrurus marginatus]]* Saunders & Jekel, 1855
* *[[Elytrurus matukuanus]]* Marshall, 1938
* *[[Elytrurus moalensis]]* Marshall, 1938
* *[[Elytrurus niuei]]* Zimmerman, 1956
* *[[Elytrurus obtusatus]]* (Fairmaire, 1881)
* *[[Elytrurus otiorrhynchoides]]* Fairmaire, 1849
* *[[Elytrurus painei]]* Marshall, 1938
* *[[Elytrurus prasinus]]* Marshall, 1938
* *[[Elytrurus protensus]]* Marshall, 1938
* *[[Elytrurus risbeci]]* Marshall, 1937
* *[[Elytrurus santicolus]]* Marshall, 1938
* *[[Elytrurus serrulatus]]* Waterhouse, 1877
* *[[Elytrurus simmondsi]]* Marshall, 1938
* *[[Elytrurus smaragdus]]* Marshall, 1938
* *[[Elytrurus subangulatus]]* (Fairmaire, 1883)
* *[[Elytrurus subtritus]]* Marshall, 1938
* *[[Elytrurus subvittatus]]* Pascoe, 1881

## Referanser




## Eksterne lenker
*
Cosmorhinus

***Cosmorhinus*** er en slekt av snutebiller. 

## Utseende
Middelsstore, ovale, matte, skjellkledte, ofte brunlige eller gråaktige snutebiller (kan også være grønne) med kort, bred snute.

## Levevis

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Embrithini]]** Marshall, 1942
******** Slekten ***Cosmorhinus*** Schönherr, 1826 - 3 arter
********* *[[Cosmorhinus cervinus]]* Boheman, 1843
********* *[[Cosmorhinus cristatus]]* Boheman, 1834 (usikker status)
********* *[[Cosmorhinus cristirostris]]* Schönherr, 1826
********* *[[Cosmorhinus setulifer]]* (Boheman, 1853)

## Referanser




## Eksterne lenker
*
Flatfil

**Flatfil** kan ha flere betydninger:

* Ansatsfil, en fil (håndverktøy) hvor tverrsnittet er flatt
* Flatfildatabase, en database lagret i en fil som kalles en flatfil, som ikke har noen struktur for å indeksere eller gjenkjenne relasjoner mellom oppføringer, men i stedet er en enkel fil (for eksempel tekstfil)
EM i futsal for kvinner 2023

**Europamesterskapet i futsal for kvinner 2023** ble arrangert fra 10. mai 2022 til 19. mars 2023. 

De innledende rundene ble arrangert fra 10. til 15. mars 2022, hovedrunden fra 18. til 23. oktober 2022 og finalerunden 17. til 19. mars 2023. Regjerende mestre var Spania, som vinner av EM i futsal for kvinner 2022. 

## Sluttstilling
Finalene endte som følger:

Turneringens toppscorer ble Carla Vanessa fra Portugal, med 13 mål.

## Referanser


## Eksterne lenker
* Offisiell hjemmeside
Entimus

***Entimus*** er en slekt av snutebiller. 

## Utseende
Middelsstore til store (12-45 millimeter), ovale, blanke, gjerne metallisk grønn- eller blåaktige snutebiller med kort, bred snute. Gruppen skiller sge fra de fleste andre snutebiller med sine sterke farger.

## Levevis

## Utbredelse
Slekten er vidt utbredt i den neotropiske økosonen, de fleste av artene lever i Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Entimini]]** Schönherr, 1826
******** Slekten ***Entimus*** Germar, 1817 - 9 arter
********* *[[Entimus arrogans]]* Pascoe, F.P., 1872
********* *[[Entimus excelsus]]* Viana, 1958
********* *[[Entimus fastuosus]]* (Olivier, 1790) - kanskje et synonym for *E. splendidus*
********* *[[Entimus granulatus]]* (Linnaeus, 1758)
********* *[[Entimus imperialis]]* (Forster, 1771)
********* *[[Entimus nobilis]]* (Olivier, 1790)
********* *[[Entimus sastrei]]* Viana 1958
********* *[[Entimus splendidus]]* (Fabricius, 1792) 
********* *[[Entimus serpafilhoi]]* Morrone, Abadie and Godinho Jr., 2019

## Referanser




## Eksterne lenker
*
Attributt–verdi-system

Et **attributt–verdi-system** er et grunnleggende rammeverk for kunnskapsrepresentasjon som består av en tabell med:

* Kolonner som angir "attributter" (også kjent som "egenskaper", "predikater", "trekk", "dimensjoner", "karakteristikker", "felter" eller "uavhengige variabler" avhengig av kontekst), og 
* Rader som designerer objekter (også kjent som "entiteter", "instanser", "forekomster", "eksemplarer", "elementer", "oppføringer" eller "avhengige variabler") 

Hver tabellcelle betegner derfor verdien (også kjent som "tilstanden") til en bestemt attributt til et bestemt objekt.

## Eksempel på attributt–verdisystem
Nedenfor er et eksempel på attributt–verdisystem. Den representerer 10 objekter (rader) og 5 funksjoner/attributter (kolonner). I dette eksemplet inneholder tabellen bare heltallverdier. Generelt kan et attributt–verdisystem inneholde alle slags data, inkludert numerisk, tekst eller annet. Et attributt–verdisystem skilles fra en enkel "funksjonsliste"-representasjon ved at hver funksjon i et attributt–verdisystem kan ha en rekke verdier (for eksempel kan  nedenfor ha et domene på {0,1,2}) i stedet for bare å være *til stede* eller *fraværende* .

:

## Synonymer
Attributt-verdisystemer går igjen mye i litteraturen, og har blitt diskutert under mange forskjellige navn:

* *[[Flatfildatabase|Flat data]]*
* *[[Regneark|Spreadsheet]]*
* *Information system* (Pawlak 1981)
* *Knowledge representation system* (Wong & Ziarko 1986)
* *Attribute–value system* (Ziarko & Shan 1996)
* *Classification system* (Ziarko 1998)
* *Information table* (Yao & Yao 2002)

## Se også
* Bayesiansk nettverk eller rettet asyklisk graf, en modell for sannsynlighet
* Entitet–attributt–verdi-modell, en type plasseffektiv datamodell
* Formell begrepsanalyse, en stringent metode for å utlede et konsepthierarki eller formell ontologi fra en samling av objekter og deres egenskaper
* Simultan sannsynlighetsfordeling, sannsynlighetsfordeling av mer enn én tilfeldig variabel
* Kunnskapsrepresentasjon og slutning, felt innen kunstig intelligens dedikert til å representere informasjon på en form som et datasystem kan bruke til å løse komplekse oppgaver
*  (på Wikibooks)
* Røff mengde, formell tilnærming av en skarp (altså konvensjonell) matematisk mengde
* Triplettlager, en database for lagring og henting av tripletter ved hjelp av semantiske spørringer

## Referanser

* 
* 
* 
* 
* 
* 
* 
*
Claudia Hollingsworth

**Claudia Hollingsworth** (født 2005) er en australsk friidrettsutøver som hovedsakelig konkurrerer i sprintløp og mellomdistanseløp, men hun har også konkurrert i gateløp. Hennes fremste internasjonale meritter er gull på 1500 meter under Oseaniamesterskapet i friidrett 2022.

## Idrettskarriere
### 2021
Hollingsworth løp 1000 meter på 2:36,72 under Box Hill Burn-stevnet i Melbourne den 2. mars 2021, og satte med det australsk U20-rekord på distansen. ble nummer to på 800 meter under det australske juniormesterskapet i friidrett 2021, og hun fikk sølv på 4 x 400 meter stafett under det australske U18-mesterskapet i friidrett i 2021. I april vant hun det australske mesterskapet på 3000 meter. Hun vant 800 meter under Oceania Invitational-stevnet i Gold Coast i juni.

### 2022
Hun ble australsk U20-mester på 1500 meter i 2022, og kom på andreplass på 800 meter under det australske mesterskapet i friidrett. Under Oseaniamesterskapet i friidrett 2022 vant hun 1500 meter, og hun fikk sølv på 800 meter, bak sin lagvenninne Tess Kirsopp-Cole. Hun deltok i VM i friidrett 2022, men ble det slått ut i forsøksheatet på 800 meter, og hun deltok i U20-VM i friidrett 2022, men ble diskvalifisert i semifinalen for å løpe utenfor sin bane.

## Referanser


## Eksterne lenker
*
Catharina von Zehmen

**Catharina von Zehmen** (født 1513, død 20. september 1558 i Mohrungen) var stammor til adelsslekten Dohna, gift med Peter Burggraf zu Dohna.

Catharina kom fra adelsslekten *von Zehmen* i Meissen. Hennes far Achatius von Zehmen var polsk embetsmann og diplomat, han var også en nær rådgiver for hertug Albrecht av Brandenburg. Hennes mor var Helene von Merklichenrade. I 1532 giftet hun seg med hertugen Peter Burggraf zu Dohna. Begge har fått oppført portretter og stamtavler i Mohrungen kirke. Sammen fikk de åtte barn: Achatius, Heinrich, Albrecht, Friedrich, Sophie, Christoph, Abraham og Johann.

## Referanser
Regine Emilie Mathisen

**Regine Emilie Mathisen** (født 1990) er en norsk/samisk idrettsutøver, influenser, villaksforkjemper og tv-personlighet. Hun er manager for det norske landslaget i Fluefiske, hvor beste plassering er Bronse i VM 2022. Mathisen har vært med i den finske TV-serien *Arctic Waters* siden 2015.

## Referanser


## Eksterne lenker
*
Lano

**Lano** er et norsk såpemerke. Det produseres av Lilleborg, som også produserer Zalo. 

Ifølge Lilleborg har såpen en historie som går tilbake til 1936, og ble da produsert ved Lilleborgs fabrikker ved Akerselven i Oslo. Produksjonen opphørte under andre verdenskrig grunnet mangel på råvarer. Slagordet «Lano for liten og Lano for stor» ble inntrodusert i 1960-årene. I 1989 kom såpen ut i flytende variant. Inntil 2016 ble såpen produsert ved Ello-fabrikken i Kristiansund, men siden har den blitt produsert i Falun i Sverige.

## Referanser


## Eksterne lenker
*
Moses (miniserie)

***Moses*** er en bibelsk miniserie i to episoder fra .

## Handling
Farao Ramses II bestemmer at alle hebraiske barn skal drepes, men Moses blir plassert i en kurv og sendt nedover Nilen av moren sin. Han blir snart oppdaget av en prinsesse, og oppdratt som broren til arvingen til Egypts trone: Mermefta. Men Moses blir utvalgt av Gud til å frigjøre det hebraiske folket fra slaveri, og lede folket til det lovede land.

I begynnelsen er Moses en svært motvillig profet, og han føler seg uverdig til dette kallet. Men han aksepterer til slutt oppgaven sin. Etter en rekke plager, samtykker Mermefta til å la alle hebreerne reise sin vei - og Moses leder dem gjennom ørkenen og over Rødehavet som blir delt opp for dem. Etter førti år med vandring i villmarken, kommer de til slutt frem til det som skal bli deres hjem. Serien er basert på den bibelske historien.

## Mottagelse
Peter T. Chattaway fra Patheos ga *Moses* en god anmeldelse og berømmet Kingsleys prestasjoner: «For ren menneskelig realisme er Kingsleys tolkning sannsynligvis den beste av Moses noen film har tilbudt til dags dato.»

Moses ble nominert til en Primetime Emmy Award i kategorien Outstanding Miniseries.

## Skuespillere
* Ben Kingsley som Mosesun.
* Frank Langella som Mermeftaun.
* Christopher Lee som Ramsesun.
* Anna Galiena som Ptiraun.
* Enrico Lo Verso som Joshuaun.
* David Suchet som Aaronun.
* Maurice Roëves som Zerackun.
* Anthony Higgins som Korachun
* Philippe Leroy som Tuntminun.
* Philip Stone som Jethroun.
* Anton Lesser som Eliavun.
* Anita Zagaria som Jochabed

## Referanser


## Eksterne lenker
*
Maria Luise Albertine von Leiningen-Dagsburg-Falkenburg

**Maria Luise Albertine av Leiningen-Dagsburg-Falkenburg** (født 16. mars 1729 i Heidesheim, Pfalz, død 11. mars 1818 i Neustrelitz) var arving til herskapet Broich i Hertugdømmet Berg.

Maria Luise Albertine ble født på Heidesheim slott som datter av grev Christian Karl Reinhard av Leiningen-Dagsburg (1695–1766) og grevinne Katharina Polyxena av Solms-Rödelheim (1702–1765). 16. mars 1748 giftet hun seg i Heidesheim med prins Georg Vilhelm av Hessen-Darmstadt, bror av den regjerende landgreve Ludvig IX av Hessen-Darmstadt. Ved sin fars død arvet hun herskapet Broich og startet restaureringen og utvidelsen av Broich slott. I 1806 ble herskapet oppløst av Napoléon og annektert av Preussen i 1815.

## Stamtavle

## Referanser
Maria von Lehwaldt

**Maria von Lehwaldt** (født 15. oktober 1616 i Langenau, død 26. januar 1676 i Königsberg) var en prøyssisk grevinne som er stammor til Norges konge Harald V samt en rekke andre europeiske monarker.

Maria ble født i Langenau, en landsby som i dag heter Łęgowo og ligger i Polen like sør for storbyen Gdańsk. Hennes foreldre var Georg von Lehwaldt og Katharina von Polenz. Hun giftet seg 22. juli 1644 i Insterburg med Johann Arnt von Goldstein zu Eyll og de fikk døtrene Louise Catharina og Beate. Hun giftet seg på nytt i 1955 med godseier Johann Ernst von Wallenrodt, sønn av den prøysiske kansleren Martin von Wallenrodt.

## Stamtavle

## Referanser
Luise Albertine av Slesvig-Holsten-Sønderborg-Beck

**Luise Albertine** (1696–1773) var en dansk-tysk prinsesse av Slesvig-Holsten-Sønderborg-Beck. 

Hun var datter av den avdelte sønderborgske hertug Frederik Ludvig av Beck og Louise Charlotte av Augustenborg. 

43 år gammel giftet hun seg i mai 1737 i Königsberg med greve, generalpostmester i polsk Preussen, Albrecht Siegmund von Seeguth-Stanisławski (1688–1768) – hans andre ekteskap. I 1748 ble greven utnevnt til kongelig polsk og kursachsisk kabinettminister. I 1768 døde han. 

Luise Albertine overlevet ham med fem år; hun døde i Königsberg den 10. januar 1773.

## Referanser
Katharina Polyxena av Solms-Rödelheim

**Katharina Polyxena av Solms-Rödelheim** (født 1702 i Rödelheim, død 1765) var en grevinne av den tyske adelsslekten Solms-Rödelheim.

Hennes foreldre var Ludwig av Solms-Rödelheim og Charlotte Sibylle von Ahlefeldt-Rixingen. Hun giftet seg 27. november 1726 med Christian Karl Reinhard, greve av Leiningen-Dachsburg-Falkenburg-Heidesheim. Sammen fikk de 6 barn

## Stamtavle

## Referanser
Julie Austdal

**Julie Austdal** (født 2001) er en norsk fotballspiller som spiller for Øvrevoll Hosle.

## Referanser


## Eksterne lenker
*